EkBass/fiwiki-20250220-pages-articles huggingface dataset:
Eufrates

Eufrates (, ; 35–118) oli antiikin kreikkalainen stoalaiseen koulukuntaan kuulunut filosofi. FilostratoksenPhilostratus: Sofistien elämä I.7, Apollonios Tyanalaisen elämä I.13. mukaan hän oli kotoisin Tyroksesta, nykyisestä Libanonista, ja Stefanos ByzantionlaisenStefanos Byzantionlainen: Ethnika, Epifaneia. mukaan Epifaneiasta, Syyriasta. Eunapios puolestaan kutsuu Eufratesta egyptiläiseksi. Plinius nuorempi tutustui Eufrateehen samaan aikaan kun palveli Syyriassa (n. vuonna 81), ja he vaikuttavat olleen läheisiä ystäviä. Eräässä kirjeessään Plinius kuvaa Eufrateen kykyjä ja hyveitä, kuten hänen puhujanlahjojaan, joilla hän saa sivistymättömät ja vastentahtoisetkin kuuntelemaan. Plinius kuvaa Eufrateen olleen ulkoisesti pitkä, miellyttävän näköinen, pitkähiuksinen ja valkopartainen, mikä vaikutti hänelle osoitettuun kunnioitukseen. Kaunopuheisuutensa hän suuntasi maailman paheita, ei ihmisiä vastaan.Plinius nuorempi: Kirjeet I.10. Myös muut aikalaiset kehuvat Eufrateen kykyjä puhujana.Epiktetos: Keskusteluja III.15, IV.8Marcus Aurelius: Itselleni X.31. Apollonios Tyanalainen kuitenkin syyttää häntä ahneudesta ja nöyristelevästä mielistelystä. Kun Eufrates oli tullut vanhaksi ja oli kyllästynyt elämään, hän pyysi ja sai keisari Hadrianukselta luvan päättää elämänsä myrkyllä.Dio Cassius: LXIX.8. == Lähteet == * Smith, William: Dictionary of Greek and Roman Biography and Mythology, 1870. === Viitteet === Luokka:Antiikin kreikkalaiset filosofit Luokka:Itsemurhan tehneet Luokka:Stoalaiset filosofit Luokka:Vuonna 35 syntyneet Luokka:Vuonna 118 kuolleet
Kelli McCarty

Kelli McCarty (s. 6. syyskuuta 1969, Liberal Kansas) on yhdysvaltalainen malli ja näyttelijä. Hän oli vuoden 1991 Miss USA. Hän on näytellyt muun muassa televisiosarjassa Passions Beth Wallacen roolissa. McCarty on esiintynyt myös useissa softcore-pornoelokuvissa. Vuonna 2008 hän allekirjoitti sopimuksen Vivid Entertainment -aikusviihdeyhtiölle. McCartyn ensimmäinen hardcore- elokuva Faithless: From Beauty Queen on Porn Queen julkaistiin 4. helmikuuta 2009.Former Miss USA turns porn star (Internet Archive) ==Lähteet== Luokka:Yhdysvaltalaiset näyttelijät Luokka:Yhdysvaltalaiset mallit Luokka:Yhdysvaltalaiset pornonäyttelijät Luokka:Vuonna 1969 syntyneet Luokka:Elävät henkilöt
Junius Rusticus

Quintus Junius Rusticus (n. 100-170) oli roomalainen poliitikko ja stoalainen filosofi. Hän oli todennäköisesti Arulenus Rusticuksen pojanpoika. Rusticus oli yksi keisari Marcus Aureliuksen opettajista ja aikansa merkittävimpiä roomalaisia stoalaisia. Marcus suhtautui häneen hyvin kunnioittavasti. Historia Augusta kertoo, että Marcus "sai suurimman osan opetuksestaan Rusticukselta, jota arvostettiin sekä yksityisessä että julkisessa elämässä, ja joka oli hyvin perehtynyt stoalaiseen filosofiaan"; "jonka kanssa Marcus jakoi sekä kaikki yksityiset että julkiset päätöksensä, jota hän tervehti suudelmalla ennen kaartin prefektejä"; ja että Marcus "pyysi senaattia kunnioittamaan [Rusticusta] patsailla tämän kuoleman jälkeen".Historia Augusta, "Marcus Aurelius", 3. Teoksessaan Itselleni Marcus kiittää Rusticusta saamastaan opetuksesta: Marcus selittää myös, kuinka hän tuli alun perin lukeneeksi Epiktetoksen teoksia Rusticuksen ansiosta, tämän lainatessa hänelle omistamiaan kirjoja. Rusticus toimi Rooman konsulina vuosina 133 (consul suffectus) ja 162 (consul ordinarius). Hän toimi myös Rooman kaupunginprefektinä vuosien 162 ja 168 välisenä aikana, ja tuolloin hän johti muun muassa Justinos Marttyyrin oikeudenkäyntiä, mikä johti tämän teloittamiseen. Oikeudenkäynnistä on säilynyt kolme käsikirjoitusta, joista lyhin on todennäköisesti paikkansapitävin. == Lähteet == Luokka:Roomalaiset filosofit Luokka:Roomalaiset poliitikot Luokka:Stoalaiset filosofit Luokka:Vuonna 100 syntyneet Luokka:Vuonna 170 kuolleet
Rusticus

Rusticus voi viitata seuraaviin henkilöihin: * Pyhä Rusticus Narbonnelainen, Narbonnen piispa ja katolinen pyhimys * Fabius Rusticus, roomalainen historioitsija * Arulenus Rusticus (n. 35–93), konsuli, jonka Domitianus teloitutti * Junius Rusticus (n. 100–170), konsuli ja stoalainen filosofi, Marcus Aureliuksen opettaja * Rusticus Diaconus (500-luku), roomalainen diakoni * Pyhä Firmus ja Pyhä Rusticus, veronalaisia marttyyreitä * Rusticus, yksi Pyhän Dionysiuksen marttyyrikumppaneista
Georges Winter

Georg (Georges) Winter (21. tammikuuta 1875 Pietari – 7. joulukuuta 1954 Hauho) oli suomalainen kuvanveistäjä. Winterin vanhemmat olivat kollegiasessori Gabriel Winter ja Alexandra Hantonov. Hän kävi Turun taideyhdistyksen piirustuskoulun 1895–1897 ja opiskeli sitten Roomassa vuosina 1898–1899, 1900–1902 ja 1903–1904. == Teoksia == * Viipurin Torkkelinpuiston suihkukaivoveistos. * Elämän palkka ja Elämän lämpö, marmoriveistoksia. Ateneum * Proletariaatin terve voima (Alaluokan reippautta), pronssiveistos. 1902 == Palkinnot == * Pronssimitali Pariisin maailmannäyttelyssä 1900 * II palkinto dukaattikilpailussa 1900 * II palkinto valtion kuvanveistokilpailussa 1902 == Lähteet == * * Wikiaineisto: Kuka kukin oli 1961 * Suomen kuvataiteilijat-verkkomatrikkeli === Viitteet === Luokka:Suomalaiset kuvanveistäjät Luokka:Vuonna 1875 syntyneet Luokka:Vuonna 1954 kuolleet
Tuorlan planetaario

Tuorlan planetaario on Kaarinan Piikkiössä sijaitseva planetaario, jota ylläpitää Avaruuspuisto Väisälä. Planetaariossa esitetään elokuvia maailmankaikkeuden ilmiöistä ja kerrotaan tähtitaivaan tapahtumista. Planetaarion johtajana toimii Aimo Sillanpää. Planetaarion avajaisia vietettiin 1. lokakuuta 2008. Planetaariossa on 36 paikkaa. Ensimmäisen vuoden aikana planetaariossa vieraili 20 000 kävijää. == Lähteet == Luokka:Piikkiö Luokka:Kaarinan rakennukset ja rakennelmat Luokka:Planetaariot Luokka:Varsinais-Suomen nähtävyydet
Etelä-Afrikan avaruusjärjestö

Etelä-Afrikan avaruusjärjestö (SANSA, South African National Space Agency) on Etelä-Afrikan avaruustoimintaa kehittävä ja hallinnoiva elin. Sen päämaja on Pretoriassa, ja sen toiminta jakautuu avaruusoperaatioihin, avaruustieteeseen, Maan tarkkailuun ja avaruustekniikkaan. Etelä-Afrikan avaruustoiminta alkoi jo Kapkaupungin yliopistossa vuonna 1841. NASA 1960-luvulla Hartebeesthoekin radiotähtitieteen observatorion, joka oli osa avaruusalusten seuraamisen ja datan vastaanottamista varten luotua verkostoa. Nasa vetäytyi vuonna 1975 observatoriosta poliittisen tilanteen takia, ja seuraavana vuonna Etelä- Afrikan tutkimusneuvosto perusti sinne kaukokartoituskeskuksen. Etelä-Afrikka suunnitteli 1980-luvulla sotilastiedustelusatelliitin lähettämistä, mutta projekti keskeytyi vuonna 1994. Etelä-Afrikka laukaisi vuonna 1999 SunSat- satelliitin Yhdysvalloissa ja vuonna 2009 Sumbandilasatin Venäjältä. Etelä- Afrikka laati avaruusalan strategian, joka hyväksyttiin maan hallituksen tasolla joulukuussa 2008. Strategia nojautuu Tiede- ja teknologiaministeriön tekemään innovaatioalan 10-vuotissuunnitelmaan. Avaruustoiminta on viiden kärkihankkeen joukossa.South Africa To Establish Space Agency Space TravelNews 21.1.2009. Space-travel.com Etelä-Afrikan avaruusjärjestön perustaminen alkoi vuonna 2008, jolloin presidentti Kgalema Motlanthe hyväksyi asiaa koskevan lain.South Africa unveils space agency Space TravelNews 9.12.2010. Space- travel.com Se aloitti toimintansa vuonna 2010. ==Lähteet== ==Aiheesta muualla== * Etelä-Afrikan avaruussivusto Luokka:Etelä-Afrikan tiede ja tekniikka Luokka:Avaruusjärjestöt
Henrik Granö

Åke Henrik Granö (27. tammikuuta 1947 Helsinki – 24. kesäkuuta 2021 Espoo) oli suomalainen opettaja ja muusikko. Granö tunnettiin etenkin The Sounds -rautalankayhtyeen soolokitaristina. Niin sanottu rautalanka-Emma levytettiin tammikuussa 1963, kun Granö oli vain 15-vuotias. Levytyssessiota edelsivät viikkojen harjoitukset. The Soundsin menestys jo 1962 perustui aktiiviseen keikkailuun ja siihen, että yhtye oli hyvin ehjä musikaaliselta taustaltaan. Granö näytteli sivuosassa Jörn Donnerin elokuvassa Naisenkuvia (1970). Musiikista ei tullut Granölle ammattia. Opiskeltuaan kirjallisuutta ja pohjoismaista filologiaa hän toimi äidinkielen lehtorina Kirkkonummen ruotsinkielisessä lukiossa vuodesta 1978 eläkkeelle jäämiseensä asti. Henrik Granö ei koskaan tehnyt trikkinauhoituksia. Hänen alkuperäinen soittimensa oli viulu, ja se vaikutti hänen kitarankäsittelyynsä. Sähkökitara Fender Stratocaster, jolla The Soundsin Emma-kappaleen soolokitaraosuudet levytettiin, kuului myöhemmin 1970-luvulla Albert Järviselle. ==Lähteet== == Aiheesta muualla == * Rautalangan alkuvuodet. Ylen Elävä arkisto. * http://www.thesounds.com/images/media/lv.pdf Luokka:Suomalaiset kitaristit Luokka:Suomalaiset opettajat Luokka:Vuonna 1947 syntyneet Luokka:Vuonna 2021 kuolleet
Ajatushautomo Magma

Magma on vuonna 2008 perustettu suomenruotsalainen ajatushautomo ja lobbaustoimisto. Ajatushautomo määrittelee itsensä ”puoluepolitiikasta riippumattomaksi ääneksi suomalaisessa yhteiskuntakeskustelussa”. Magman ylläpitäjä on Finlands svenska tankesmedja Magma -niminen yhdistys. Sen toimintaa rahoittavat seuraavat säätiöt: Svenska Kulturfonden, Svenska folkskolans vänner, Föreningen Konstsamfundet, Stiftelsen för Åbo Akademi ja Stiftelsen Tre Smeder. Magman johtajana toimii Nils Erik Forsgård.https://magma.fi/suomeksi/ Ajatushautomon hallitukseen kuuluvat puheenjohtaja ja kuusi jäsentä. Vuoden 2019 hallituksen jäsenet olivat puheenjohtaja Håkan Mattlin sekä jäsenet Elli Flén, Patrik Gayer, Mirjam Kalland, Michael Smirnoff, Peter Stenlund ja Johanna Vesikallio. Magma tekee yhteistyötä myös pohjoismaisten ja eurooppalaisten ajatuspajojen kanssa. Vuodesta 2012 Magma on ollut European Liberal Forumin (ELF) jäsen. == Toiminta == Ajatuspajan tehtävä on toimia suomenruotsalaisena mielipiteenmuokkaajana ja pitkällä aikavälillä turvata ruotsin kielen asemaa Suomessa. Magman tavoite on analysoida ja toimia asioissa, jotka ovat ruotsinkielisen identiteetin ja kaksikielisyyden kannalta tärkeitä. Tämä tapahtuu tekemällä aloitteita, hyödyntämällä eri asiantuntijatahojen osaamista, ylläpitämällä keskustelua ja käynnistämällä tutkimuksia. Magma puolustaa myös monikulttuurisuutta. "On myös oltava itsevarmuutta toivottaa vieraiden kulttuurien vaikutteet tervetulleiksi kotimaahan." Magmaa kiinnostavat maahanmuuton positiiviset vaikutukset elinkeinoelämään. "Pohjola-Norden järjestää yhteistyössä ajatushautomo Magman kanssa seminaarin maahanmuuton positiivisista vaikutuksista elinkeinoelämään ja yhteiskuntaan. Tilaisuus on suunnattu poliittisille päättäjille, elinkeinoelämän vaikuttajille sekä kolmannen sektorin toimijoille." "Magma julkaisi tänään selvityksen maahanmuuttajataustaisista yrittäjistä Suomessa." Erityisesti Magma puolustaa suomenruotsalaisten asemaa. "Suomen Kuntaliitto ja ajatushautomo Magma ovat käynnistäneet hankkeen tarkastellakseen suomenruotsalaisia tulevaisuusnäkymiä ja suomenruotsalaisuuden selviytymismahdollisuuksia tulevaisuuden globalisoituvassa maailmassa." Maahanmuuton vastaisuus ja vihamielisyys huolestuttavat Magmaa. "Olav S Meliniä huolestuttaa maahanmuuton vastaiset ryhmittymät – mutta myös Suomen johtavien poliitikkojen suhtautuminen. Hän osallistui pohjoismaiseen seminaariin pakolaisuudesta ja vapaaehtoistyöstä. Olav S Melin työskentelee ajatushautomo Magmassa, jossa tehdään analyysejä yhteiskunnallisesta tilanteesta. Hän on aiemmin työskennellyt Ruotsissa Kyrkans Tidning -lehden päätoimittajana." "Ajatushautomo Magman yhteiskuntavastaava Olav Melin sanoo, että kyselytulokset heijastavat yksityisten ihmisten kohtaamaa vihamielisyyttä." == Katso myös == * Suomenruotsalaiset * Pakkoruotsi == Lähteet == == Aiheesta muualla == * Magman WWW-sivut. Luokka:Suomen kielipolitiikka Luokka:Ruotsin kieli Luokka:Suomalaiset ajatushautomot Luokka:Suomenruotsalaiset järjestöt
Lauri Tuohimaa

Lauri Tapio Tuohimaa (s. 25. tammikuuta 1979 Oulu) on suomalainen muusikko, joka on Kiimingissä vuonna 1994 perustetun Embrazen alkuperäinen laulaja, kitaristi, säveltäjä ja sanoittaja. Tuohimaa on soittanut kitaraa myös Maple Cross -yhtyeen riveissä, raahelaisessa Charonissa sekä For My Pain... -yhtyeessä. Vuodesta 2014 Tuohimaa on luotsannut omaa nimeään kantavaa Tuohimaa-yhtyettä, jonka ensimmäinen albumi Lähellä totuutta julkaistiin syyskuussa 2015. Ennen yhtyeen perustamista Tuohimaa oli tehnyt aikaisemmin musiikkia suomeksi Haavat-projektin nimissä sekä yhden promolevyn muodossa. Lisäksi Tuohimaa on tehnyt kappaleita jonkin verran myös muille artisteille, esimerkiksi Juha Alvarille hän on tehnyt kaksi sävellystä. Sanat ja sävel – Lappian lauluntekijät -nimiselle kokoelmalevylle Tuohimaa on tehnyt kappaleet ”Minä tiedän sinä palaat” ja ”Ootko onnellinen” (jälkimmäisen sanoitus on Saija Kojon käsialaa). Tuohimaa on tehnyt myös keikkoja Tervettä Tavaraa -nimisen coveryhtyeen nimissä, duona sekä soolona. Tuohimaa on levyttänyt vuonna 2014 Jussi Rasinkankaan ja Mikko Karjalaisen kappaleen ”Taivaasta pudonnut”. Koulutukseltaan Tuohimaa on äänisuunnittelija, joten hän on suunnitellut ääniä erilaisiin tanssi- ja teatteriesityksiin. Tuohimaa on tehnyt yhteistyötä koreografi Satu Tuomiston kanssa ja esiintynyt Vimmaa- teoksen kanssa Suomessa, Ruotsissa, Saksassa, Etelä-Koreassa ja Kolumbiassa. Lisäksi Tuohimaa on ollut näyttelijänä muun muassa Ihan tuuliajolla -rockmusikaalissa Tampereella, missä oli mukana myös entinen yhtyetoveri Charonin ajoilta Juha-Pekka Leppäluoto. Syksystä 2020 lähtien Lauri on muusikkouran ohella toiminut rekkakuskina maanrakennusalalla sillä hän aloitti kuljettajantutkinnon OSAO:ssa vuonna 2019. Vuonna 2024 Lauri Tuohimaa perusti uuden duon Ida Teerin kanssa nimeltään Teeri&Tuohimaa; joka on julkaissut muutaman singlen . == Lähteet == == Aiheesta muualla == * Tuohimaa Luokka:Suomalaiset metallimusiikin kitaristit Luokka:Suomalaiset metallimusiikin laulajat Luokka:Suomalaiset metallimusiikin säveltäjät Luokka:Suomalaiset metallimusiikin sanoittajat Luokka:Suomalaiset äänisuunnittelijat Luokka:Suomalaiset näyttelijät Luokka:Vuonna 1979 syntyneet Luokka:Elävät henkilöt
Sotilasdiakoni

Sotilasdiakoni toimii Puolustusvoimien ja Rajavartiolaitoksen kirkollisessa työssä. Sotilasdiakoni palvelee omassa sotilasarvossaan ja kantaa tehtävänsä tunnuksena kirkollisen työn koulutusmerkkiä. Heinäkuun alussa 2009 voimaan tullut yleinen palvelusohjesääntö poisti käytöstä erillisen sotilasdiakonin palvelusarvon. Ennen tätä sotilasdiakoni rinnastettiin koulutuksesta ja tehtävän vaativuudesta riippuen sotilasvirkamieheen - sotilasmestariin, luutnanttiin tai yliluutnanttiin. Sotilasdiakoneina voivat toimia kirkolliseen virkaan pätevöityneet sosionomit (AMK), nuorisotyönohjaajat, diakonit ja diakonissat sekä teologit, jotka eivät ole pappeja. Työtehtäviin kuuluvat suunnilleen samat asiat kuin sotilaspastorin tehtäviin. Tehtävät, joihin tarvitaan selkeästi pappia, kuten pääosa ns. kasuaalitoimituksista kuuluu sotilaspapin tehtäviin. Monissa näistä sotilasdiakoni voi toimia avustajana tai hoitaa jotkin tehtävät itsenäisesti (esim. sielunhoito ja rippi). Sotilasdiakoni tukee sotilaspappia ja voi toimia hänen sijaisenaan tietyin rajoituksin sekä ennen muuta tuoda oman ammattiosaamisensa papin tueksi. ==Katso myös== *Puolustusvoimain kirkollinen työ *Suomen puolustusvoimat ==Aiheesta muualla== *Puolustusvoimain kirkollinen työ *Yleinen palvelusohjesääntö Luokka:Sotilasarvot Luokka:Kirkollinen työ Suomen puolustusvoimissa Luokka:Suomen evankelis-luterilaisen kirkon diakonia
Sumbandilasat

SumbandilaSat (entinen nimi ZASAT-002) on Etelä-Afrikan toteuttama kaukokartoitussatelliitti. Satelliitti on yliopistovetoinen mikrosatelliitti, joka laukaistiin 17. syyskuuta 2009 venäläisellä Sojuz-kantoraketilla. http://www.news24.com/Content/SciTech/News/1132/b5480c6d12f049289a98e11936bd1522/18-09-2009-08-12/SA_satellite_finally_lifts_off Satelliitin toteuttajat ovat University of Stellenbosch, SunSpace-yhtiö ja Etelä-Afrikan Tieteellisen ja teollisen tutkimuksen neuvosto, joka aikanaan vastaa satelliitin maa-asemasta ellei tämä toiminta siirry perusteilla olevalle Etelä-Afrikan avaruusjärjestölle. Satelliitti pystyy havaitsemaan tulvia, metsäpaloja, laivojen öljypäästöjä merellä jne. mutta vain rajoitetusti, koska yksi satelliitti näkee kiertoradallaan Etelä-Afrikan vain osan aikaa ja silloinkin vain pienen kaistaleen maasta. Satelliitin edeltäjä oli SUNSAT. ==Lähteet== == Aiheesta muualla == * Official Stellenbosch University Website * SunSpace Website * CSIR-SAC Website * Space.gov.za Luokka:Kaukokartoitussatelliitit Luokka:Vuoden 2009 avaruustoiminta
Tieteensosiologia

Tieteensosiologia on sosiologian haara, joka tutkii tiedettä ja tiedeyhteisöjä inhimillisenä vuorovaikutuksena. Sen perusväittämiä on se, että tieteellinen, kuten muukin inhimillinen tieto on sosiaalisesti konstruoitua (= yhteisöllisesti synnytettyä). Siten ei ole olemassa mitään "puhdasta" tiedettä vaan kaikkiin tieteellisiin tuloksiin vaikuttavat tutkijan omat kokemukset ja maailmankuva, ympäröivän yhteiskunnan arvostukset ja eri tieteellisten koulukuntien ja tutkimusryhmien keskinäiset valtataistelut. Keskeisiä tieteensosiologian teoreetikkoja ovat olleet Robert K. Merton Merton Robert K.: Science, Technology and Society in Seventeeth Century England, 1938. (1910–2003), Thomas Kuhn (1922–1996) Kuhn Thomas: Tieteellisten vallankumousten rakenne (The Structure of Scientific Revolutions, 1962)., Paul Feyerabend (1924–1994)Feyerabend, Paul K.: Against method: Outline of an anarchistic theory of knowledge. Fourth reprint 1986. London: NLB, 1975 ==Katso myös== * Tieteen etiikka * Tieteenfilosofia == Lähteet == Luokka:Sosiologian osa-alueet‎ Luokka:Tiede ja yhteiskunta
Näkymätön vihollinen

Näkymätön vihollinen () on vuonna 1992 valmistunut Tom Clancyn samannimiseen romaaniin pohjautuva elokuva. Elokuvan ohjasi Phillip Noyce ja ensi-iltansa se sai 5. kesäkuuta 1992 Yhdysvalloissa ja 16. lokakuuta 1992 Suomessa. Elokuvan pääosaa, Jack Ryania, esittää Harrison Ford ja Jackin vaimoa, Caroline "Cathy" Ryania, esittää Anne Archer. == Näyttelijät == ==Arvioita== Video-oppaassa vuodelta 1994 Bello Romano sanoo Näkymättömän vihollisen tarjoavan ammattimaisen pätevää jännitystä ja antaa sille neljä tähteä viidestä, mikä vastaa sanallista arviota ”erinomainen”. Helsingin Sanomien Helena Yläsen mielestä Harrison Ford näyttelee elokuvassa rennommin kuin vuosiin, mutta ohjaaja Noyce ja kuvaaja Donald McAlpine tekevät työnsä turhankin löysästi. Hän kehuu yhtä tuoreesti keksittyä ja hyytävää teurastuskohtausta, joka nostaa elokuvan pisteitä. ==Lähteet== Luokka:Jack Ryan -elokuvat Luokka:Vuoden 1992 yhdysvaltalaiset elokuvat Luokka:Phillip Noycen ohjaamat elokuvat Luokka:Tom Clancyn teoksiin perustuvat elokuvat
Frantic (elokuva)

Frantic on vuonna 1988 valmistunut jännityselokuva, jonka ohjasi Roman Polański. Pääosia esittivät Harrison Ford ja Betty Buckley. Tarinan pariskunta on saapunut lääkärikokoukseen Pariisiin. Vaimo katoaa hotellihuoneesta sillä välin kun aviomies on suihkussa. Kun mies ei saa apua hotellin henkilökunnalta, poliisilta tai edes suurlähetystöstä, hän ryhtyy itse etsimään vaimoaan. == Tärkeimmät roolit == ==Arvioita== Elokuvaa on sanottu toisaalta Polanskin parhaaksiPat Collins, "Polanski's best film ever." Frantic DVD, Warner Brothers, 1998, ISBN 0-7907-3855-4, mutta toisaalta toinen kriitikko on suhtautunut pidättyvämminkin – "kelvollinen" (3/5 tähteä) – ja viitannut vielä siihen, että seksirikossyytteiden noustua julkisuuteen elokuvaa voi tulkita uudelleen: ohjaaja pyytää amerikkalaisilta anteeksi mollaamalla vanhaa mannerta Hollywoodin helppoheikkien tavoin.Arto Pajukallio, Helsingin Sanomat 27.3.2010 sivu D 11 Video-oppaassa vuodelta 1994 Frantic saa kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset psykologiset jännityselokuvat Luokka:Roman Polanskin ohjaamat elokuvat Luokka:Vuoden 1988 yhdysvaltalaiset elokuvat Luokka:Warner Brosin elokuvat
Moskiittorannikko (elokuva)

Moskiittorannikko () on Paul Theroux’n samannimiseen romaaniin pohjautuva, vuonna 1986 valmistunut draamaelokuva. Peter Weirin ohjaaman elokuvan pääosissa ovat Harrison Ford, Helen Mirren ja River Phoenix. Tarina kertoo kotimaansa vastuuttomasta kulutushysteriasta ja saasteongelmista katkeroituneen amerikkalaismiehen ja hänen perheensä muutosta Hondurasin viidakkoon, jossa ongelmat vain kärjistyvät perheen isän käytöksen vuoksi. Elokuvan kuvauspaikkoina toimivat Yhdysvaltojen Georgian osavaltion Cartersville ja Rome, Marylandin Baltimore ja Väli-Amerikan Belize. Harrison Ford pitää Moskiittorannikkoa yhtenä onnistuneimmista elokuvistaan, mutta se sai murskaavan huonoja arvosteluja yhdysvaltalaisilta kriitikoilta. == Tärkeimmät roolit == ==Vastaanotto== River Phoenix sai Youth in Film -gaalassa roolistaan ”parhaan nuoren miessupertähden” palkinnon, ja myös Martha Plimpton oli ehdolla sivuosastaan. Golden Globessa ehdokkuuden saivat Harrison Ford ja säveltäjä Maurice JarreMosquito Coast, The. goldenglobes.com. Viitattu 1.11.2024.. Helsingin Sanomien Helena Yläsen mielestä elokuva on suunnilleen yhtä hyvä kuin samojen tekijöiden Todistaja (1985), mutta tarinankuljetukseltaan kovin tasapaksu eikä päähenkilön taisteluun löydy tarpeeksi syvyyttä tai näkemystä. == Lähteet == == Aiheesta muualla == * Luokka:Yhdysvaltalaiset seikkailuelokuvat Luokka:Vuoden 1986 yhdysvaltalaiset elokuvat Luokka:Peter Weirin ohjaamat elokuvat Luokka:Paul Schraderin käsikirjoittamat elokuvat Luokka:Yhdysvaltalaiset romaaneihin perustuvat elokuvat
HMS Emperor of India

HMS Emperor of India oli Britannian kuninkaallisen laivaston Iron Duke-luokan taistelulaiva. == Valmistus == Alus tilattiin Vickersin telakalta Barrow-in- Furnesista, missä köli laskettiin 31. tammikuuta 1912. Alus laskettiin vesille 27. marraskuuta 1913 ja otettiin palvelukseen 10. marraskuuta 1914.Conway's s. 23 ==Palvelus== Palvelukseen otettaessa alus liitettiin Scapa Flowhun sijoitettuun Kotilaivaston 1. taistelulaivaviirikköön ja kuukautta myöhemmin se siirrettiin 4. taistelulaivaviirikköön, jossa se oli kontra-amiraali A. L. Duffin lippulaivana. Kuningas Yrjö V tarkasti aluksen heinäkuussa 1915. Alus ei osallistunut Skagerrakin taisteluun, koska se oli huollossa Invergordonissa. Kontra-amiraali Duffin lippu siirrettiin huollon ajaksi HMS Superbille. Emperor of India korvasi sisaraluksensa HMS Marlboroughin 1. taistelulaivaviirikön toisena aluksena. Marraskuussa 1918 Saksan keisarikunnan laivaston antautuessa alus oli saattavassa osastossa. Alus selvisi myös Washingtonin laivastosopimuksen perusteella tehdyistä raskaista tonnisto leikkauksista ja se liitettiin 1919 osaksi Välimeren laivastoa. Alus poistettiin palveluksesta 1929 ja se upotettiin maalilaivana 1. syyskuuta 1931. Hylky nostettiin seuraavana vuonna ja myytiin romutettavaksi 6. helmikuuta 1932. == Lähteet == * * * === Viitteet === == Aiheesta muualla == *Maritimequestin kuvagalleria HMS Emperor of India Luokka:Iron Duke -luokan taistelulaivat Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan taistelulaivat
Peter Weirin Todistaja

Peter Weirin Todistaja (), televisiossa esitetty myös nimellä Todistaja, on vuonna 1985 ensi-iltansa saanut Peter Weirin ohjaama trilleri, jonka pääosissa ovat Harrison Ford, Kelly McGillis ja Lukas Haas. Elokuvassa Ford näyttelee murhaa tutkivaa poliisia. Murhan ainut todistaja, nuori amissipoika (Haas), väittää, että murhaaja oli poliisi. Peter Weirin Todistaja on ensimmäinen pitkä näytelmäelokuva, jossa Viggo Mortensen esiintyy. == Näyttelijät == == Vastaanotto == Elokuva toi tekijöilleen Oscarin parhaasta alkuperäiskäsikirjoituksesta ja leikkauksesta sekä Bafta-palkinnon parhaasta alkuperäismusiikista. Se tuotti lisäksi kuusi muuta Oscar-, kuusi Bafta- ja kuusi Golden Globe -ehdokkuutta. Todistajasta tuli suuri kansainvälinen menestys. Suomessa se sai 193 130 teatterikatsojaa, mikä teki siitä vuoden 1985 ensi-iltaelokuvista yhdeksänneksi katsotuimman. Helsingissä sitä esitettiin peräti 74 viikon ajan samassa Ison Roobertinkadun Astor-teatterissa niin, että Helsingin Sanomat kirjoitti syyskuussa 1986 elokuvan ja sen mainosjulisteiden muodostuneen jo osaksi katukuvaa. Lehden elokuva-arvostelija Mikael Fränti pohti tuoreeltaan, pitäisikö Todistajaa kutsua trilleriksi, jälkiwesterniksi, farmarikuvaukseksi vai antropologiseksi elokuvaksi. Hänestä elokuva on pinnalta hyvin katsojaystävällinen, mutta ”lähempi oikoluku paljastaa teoksen merkitykset ja syvyydet”. Hänestä Peter Weir onnistuu amerikkalaisen elokuvan vanhojen mestarien tavoin kehittämään ”kirkasta, selkeää, klassista elokuvaa sen omissa joustavissa raameissaan”. Video- oppaassa vuodelta 1994 Kati Sinisalo luonnehti elokuvaa erikoiseen ympäristöön sijoitetuksi tehokkaaksi perustrilleriksi ja antoi sille neljä tähteä viidestä.”Todistaja”, Video-opas 95, WSOY 1994. == Lähteet == Luokka:Yhdysvaltalaiset jännityselokuvat Luokka:Vuoden 1985 yhdysvaltalaiset elokuvat Luokka:Oscar-palkitut elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Peter Weirin ohjaamat elokuvat
Vittuun koko sakki!

Vittuun koko sakki! on rap-duo Jontin & Shakan esikoisalbumi, joka julkaistiin 24. maaliskuuta 2006. Siitä ja seuraavasta albumista Rata-äänite julkaistiin kaksois-CD Rata jatkuu vuonna 2008. == Kappaleet == # # # # # # (mukana Adebizi & Pulma) # # == Aiheesta muualla == * Vittuun koko sakki 3rd Rail Musicin sivuilla == Lähteet == Luokka:Vuoden 2006 esikoisalbumit Luokka:Jontin & Shakan albumit Luokka:Kilari Audion tuottamat albumit
Sinistys

Sinistys on teräksen pintakäsittelymenetelmä. Sitä käytetään erityisesti aseiden metalliosien pintakäsittelyssä. Kylmäsinistys suoritetaan ruostuttamalla rauta- tai teräsosat erityisellä ruostutusnesteellä, joka voi sisältää seleenidioksidia. Näin sinistetyt osat on kuitenkin käsiteltävä vettähylkivällä rasvalla säännöllisesti, ettei käsitelty pinta kulu ja paljas rauta tule esiin. Kuumasinistyksessä käytetään kaliumnitraattiä tai natriumnitraattia ja natriumhydroksidia. Prosessin lämpötila on 135–155 celsius-astetta. Kuumasinistys on käytössä suuremmille käsittelyerille teollisessa mittakaavassa. Siitä syntyy hyvä ruosteenkestävyys, jota voi parantaa öljykäsittelyllä. ==Lähteet== * == Katso myös == * Ruoste En:Bluing Luokka:Metallurgia Luokka:Pintakäsittely Luokka:Korroosio Luokka:Asetekniikka
Talassokratia

Talassokratia (tai thalassokratia) tarkoittaa meren herruutta, merialueiden hallitsemiseen perustuvaa poliittista valta-asemaa tai ylivoimaa. Sana tulee kreikan merta tarkoittavasta sanasta thalassa ja hallitsemista tarkoittavasta sanasta kratein.Kaarina Turtia: Sivistyssanat, s. 963. Otava, Helsinki 2001. Talassokratiaksi voidaan kutsua myös valtiota tai valtakuntaa, joka koostuu lähinnä vesialueista sekä ainoastaan merenkulun kautta toisiinsa yhteydessä olevista maa-alueista kuten saarista ja rannikoista, ja joka on siten riippuvainen merialueidensa hallinnasta. Nykyajan talassokratioihin voitaneen laskea esimerkiksi Tyynen valtameren maat. Ne ovat usein pirstaloituneita useammalle pienelle saarelle. Esimerkiksi Mikronesia voidaan luokitella talassokratiaksi. ==Lähteet== == Aiheesta muualla == *The Fragility of Thalassocracy, Pericles to Heinlein. Luokka:Valtiomuodot Luokka:Merihistoria
Sekstos Khaironeialainen

Sekstos Khaironeialainen (, ; n. 160) oli kreikkalais-roomalainen stoalaiseen koulukuntaan kuulunut filosofi. Hän oli kotoisin Khaironeiasta, Boiotiasta. Sekstos oli Plutarkhoksen pojanpoika tai veljenpoikaHistoria Augusta, "Marcus Aurelius" 3. ("Sextum Chaeronensem Plutarchi nepotem" – latinan kielen nepos tarkoitti aiemmin "pojanpoikaa", mutta 200-luvulta lähtien "veljenpoikaa".) ja yksi keisari Marcus Aureliuksen opettajista. Filostratos kuvaa, kuinka Marcus sai vielä vanhana miehenä, hallituskautensa lopulla, opetusta Roomassa toimineelta Sekstokselta. Filostratos kertoo Luciuksen, Herodes Atticuksen ystävän, kysyneen kerran Marcukselta mihin tämä on menossa, ja Marcuksen vastanneen: "on hyvä jopa vanhalle miehelle oppia; olen matkalla filosofi Sekstoksen luo oppimaan mitä en vielä tiedä". Lucius kohotti kätensä kohti taivasta ja sanoi: "Zeus sentään, roomalaisten kuningas ottaa vanhalla iällä [vaha]taulunsa ja menee kouluun".Filostratos: Sofistien elämä II.9; kts. myös: Suda, "Markos". Tämä on tapahtunut todennäköisesti vuosina 177-178, ennen kuin Marcus lähti sotaan viimeistä kertaa. Marcuksen kerrotaan myös "mahtailleen" Sekstokselle filosofiallaan.Themistios: Orat. XI.145b. Marcus puhuu teoksessaan Itselleni Sekstoksesta ylistävästi, ja kuvaa saamaansa opetusta: Sekstos Khaironeialainen on todennäköisesti se Sekstos, jonka Hieronymus mainitsee teoksessaan Chronicon yhdessä Plutarkhoksen, Agathobuloksen ja Oinomaoksen kanssa Hadrianuksen kolmantena hallintovuonna (eli vuonna 119) toimineista henkilöistä. Suda sekoittaa hänet Sekstos Empeirikokseen sekä ilmeisesti edelleen Sextus Quintilius Condianukseen.Suda, "Sextos". Sekstokselta mainitaan kaksi teosta: Etiikka (, Ethika) ja Tutkimuksia (, Episkeptika), mutta ei tiedetä, ovatko ne tämän Sekstoksen vai Sekstos Empeirikoksen kirjoittamia. == Lähteet == Luokka:Antiikin kreikkalaiset filosofit Luokka:Stoalaiset filosofit
Juutalainen keittiö

Juutalainen keittiö perustuu uskonnollisesti puhtaaseen košer-ruokaan, mutta eri alueilla asuvat juutalaisryhmät ovat saaneet ruokakulttuureihinsa myös paljon paikallisia vaikutteita. ==Košer== Keskeistä juutalaisessa ruoassa on se, että se on uskonnollisesti hyväksyttävää, puhdasta eli košer. Juutalaiset ruokaan liittyvät määräykset (kašrut) tulevat Toorasta. Eläinruoista puhtaita ovat muun muassa märehtijät, joilla on kaksijakoinen sorkka, siipikarja, sekä kalat, joilla on suomut ja evät. Sen sijaan esimerkiksi sianliha ja veri on kielletty (trefa). Ruoka pitää myös valmistaa ja tarjoilla sekä eläimet teurastaa tietyllä tavalla (šehita), jotta ruoka olisi puhdasta. ==Merkitys== Ruoalla on juutalaisille paljon vertauskuvallista merkitystä. Esimerkiksi ruokapöytä on uhrialttarin vertauskuva, ja palmikoidut vehnäleivät (hallat) ovat sen muistoksi, että Siinain autiomaassa sapattina satoi mannaa kaksin verroin. Sapatti onkin juutalaisille päivä, jolloin poiketaan arkiruoasta ja syödään esimerkiksi kalaa. Uutena vuotena nautittavat ruokalajit ovat tulevaisuuden, vuodenkierron ja hedelmällisyyden vertauskuvia. Maito ja hunaja symboloivat juutalaisille Israelin maata. Pääsiäisateria seder on juutalaisille erityisen tärkeä ateria. Pääsiäisviikolla juutalaiset eivät syö hapatetusta taikinasta tehtyä leipää (homets) vaan vain happamatonta vehnästä valmistettua matsaa. ==Juutalaisryhmien traditioista== Juutalainen ruokakulttuuri voidaan jakaa aškenasien, sefardien, Italian juutalaisten, pohjoisafrikkalaisten juutalaisten, Intian juutalaisten, Jemenin juutalaisten sekä Lähi-idän juutalaisten ruokakulttuureihin. Eri puolilla maailmaa asuneet juutalaiset ovat ottaneet omaan ruokakulttuuriinsa vaikutteita paikallisesta asuinympäristöstä. Sefardit ja itämaiset juutalaiset käyttävät paljon lampaanlihaa, oliiviöljyä, riisiä, palkohedelmiä sekä yrttejä ja voimakkaita mausteita. Aškenasien ruoassa käytetään enemmän naudanlihaa ja mietoja vihanneksia rasvan, sipulin ja sokerin kanssa. Sefardit suosivat merikalaa ja aškenasit makean veden kalaa. ==Juutalaisia ruokia== * gefilte fish, aškenasien täytetty kalaruoka * agrestada, sefardien sitruunalla maustettu kalaruoka * lokshen kugel, paistosruoka, joka muistuttaa makaronilaatikkoa * krupnik, ohraryynikeitto * tsholent, lihapapuperunapata * hamin, liha- ja vehnämuhennos * beigel, amerikanjuutalaisten vesirinkilä * latkes, hanukan ajan ohukaiset * teiglakh, uuden vuoden jauhosiirappimakeinen * lekakh, uuden vuoden hunajakakku * blintses, aškenasien juustopannukakkuja ==Lähteet== *
Kloten

Kloten on kaupunki Zürichin kantonissa Bülachin hallintoalueella Sveitsin saksankielisessä osassa. Zürichin lentoasema sijaitsee pääosin Klotenissa. Kaupunki on tunnettu Kloten Flyers -jääkiekkojoukkueestaan. Klotenin asukasluku on vajaat 20 000\. ==Maantiede== Kloten sijaitsee tasankoalueella Glattjoen itäpuolella kymmenkunta kilometriä Zürichistä koilliseen. Kaupungin pinta-ala on 19,33 neliökilometriä. ==Liikenne== Kloten on Bülachista Zürichiin kulkevan A51-moottoritien varrella. SBB:n rautatie Zürich–Winterthur haarautuu Klotenissa kulkien sekä Klotenin keskustan että lentoaseman kautta. ==Lähteet== * === Viitteet === == Aiheesta muualla == * *
Teodemokratia

Teodemokratia () on yhdysvaltalaisen Joseph Smithin ajatus siitä, että pitäisi yhdistää teokratia, Yhdysvaltain perustuslaki sekä republikaani-demokraattiset ajatukset ja näin ollen saavuttaa valtiomuoto, joka olisi kestävä ja täydellinen. Ajatus sai vastakaikua ennen kaikkea mormoniliikkeen parissa. == Aiheesta muualla == * http://www.bycommonconsent.com/2006/03/theodemocracy/ Luokka:Politiikan käsitteet Luokka:Poliittiset järjestelmät Luokka:Demokratia Luokka:Teokratia
Suorakulma

Suorakulma on muun muassa puuntyöstössä käytetty apuväline, jolla voidaan mitata tai merkitä suora kulma (90 astetta). Suorakulma koostuu viivaimesta ja siihen tukevasti suoraan kulmaan kiinnitetystä kahvasta. Luokka:Puuntyöstö Luokka:Työkalut
Falling Down

Falling Down on rock-yhtye Oasiksen kappale, joka julkaistiin virallisena singlenä 9. maaliskuuta 2009 ja nousi suoraan Britannian singlelistan sijalle 10. Kappaleen on kirjoittanut Noel Gallagher, joka myös laulaa sen. Falling Down soi myös Eden of the East -animen alkutunnuksena. == Kappaleet == ;CD single #"Falling Down" (albumiversio) - 4:27 #"Those Swollen Hand Blues" - 3:19 #"Falling Down" (The Gibb Mix) - 5:12 #"Falling Down" (The Prodigy version) - 4:27 ;7" vinyyli #"Falling Down" (albumiversio) #"Those Swollen Hand Blues" ;12" vinyyli #"Falling Down" (Amorphous Androgynous A Monstrous Psychedelic Bubble remix) - 22:27 ;Digital bundle 1 #"Falling Down" (album versio) #"Those Swollen Hand Blues" #"Falling Down" (demo) ;Digital bundle 2 #"Falling Down" (The Gibb Mix) #"Falling Down" (The Prodigy version) #"Falling Down" (Amorphous Androgynous A Monstrous Psychedelic Bubble remix) ;Japanin julkaisu #"Falling Down" (albumiversio) - 4:20 #"Those Swollen Hand Blues" - 3:19 #"Falling Down" (Amorphous Androgynous A Monstrous Psychedelic Bubble remix) - 22:27 #"Falling Down" (The Gibb Mix) - 5:12 #"Falling Down" (The Prodigy version) - 4:27 ;Japanin julkaisu, Limited Edition Bonus DVD #"Falling Down" (Music Video original Ver.) #"Falling Down" (Music Video "Eden of the East" Ver.) Luokka:Oasiksen kappaleet Luokka:Vuoden 2009 kappaleet
Live at Montreux (Alice Cooperin albumi)

Live at Montreux on Alice Cooperin live-CD ja -DVD vuodelta 2006. Konsertti on tallennettu Montreux’n jazzfestivaaleilla vuonna 2005, osana hänen Dirty Diamonds -maailmankiertuettaan. Cooperin seuraava julkaisu oli vuoden 2008 studioalbumi Along Came a Spider. == Kappaleet == === DVD === # Department of Youth # No More Mr. Nice Guy # Dirty Diamonds # Billion Dollar Babies # Be My Lover # Lost in America # I Never Cry # Woman of Mass Distraction # I’m Eighteen # Between High School & Old School # What Do You Want from Me # Is It My Body # Go to Hell # The Black Widow # Gimme # Feed My Frankenstein # Welcome to My Nightmare # The Awakening # Steven # Only Women Bleed # Ballad of Dwight Fry # Killer # I Love the Dead # School’s Out # Poison # Wish I Were Born in Beverly Hills # Under My Wheels === CD === # # # # # # # # # # # # # # # # # # # == Arvostelut == * Imperiumi: 7½/10Levyarvostelu: Alice Cooper - Live at Montreux 2005 Viitattu 9.10.2022. == Lähteet == == Aiheesta muualla == * Live at Montreux discogs.com-sivustolla Luokka:Vuoden 2006 konserttitallenteet Luokka:Alice Cooperin konserttitallenteet Luokka:Musiikki- DVD:t Luokka:Konserttielokuvat
Frisk Asker

IF Frisk Asker on norjalainen jääkiekkoseura joka pelaa maan pääsarjassa EliteHockey Ligaenissa. Joukkue tulee Askerista ja pelaa kotiottelunsa Varner Arenassa. Joukkueen värit ovat oranssi, musta ja valkoinen. Joukkue on voittanut Norjan mestaruuden neljä kertaa. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 30 Mitch Gillam L 2025 Peterborough, Ontario, Kanada 44 Mathias Schippers Landa L 2025 Asker, Norja Oskar Östlund L 2025 Gävle, Ruotsi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Anton Björkman L 2025 Linköping, Ruotsi 6 Emil Frøshaug L 2024 Oslo, Norja 12 Mattias Bäckman L 2025 Linköping, Ruotsi 13 Nicolay Andresen L 2025 Asker, Norja 14 Emil Kvernmo Wasenden L 2026 Oslo, Norja 23 Joachim Lunde Hermansen L 2025+1 Oslo, Norja 55 Petter Birkheim Andersen R 2025+1 Oslo, Norja 65 Noah Jacobsen L 2025 Asker, Norja Jonas Slettebø Haughom L 2025 Stavanger, Norja Patrick Ulriksen L 2026 Oslo, Norja Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 17 Mikkel Christiansen R H 2024 Oslo, Norja 18 Tobias Lindström R KH / VLH 2025 Tukholma, Ruotsi 24 Hampus Gustafsson (A) L VLH / KH 2026 Malmö, Ruotsi 28 Magnus Geheb L KH / VLH 2025 Asker, Norja 31 Tobias Skuterud L H 2025 Asker, Norja 34 Eskil Wold L H 2025 Asker, Norja 40 Tobias Fladeby L LH 2025 Asker, Norja 48 Fredrik Bjørndal L VLH 2025 Bærum, Norja 51 Christian Vethe Bye L H 2025+1 Asker, Norja 59 Viktor Granholm R H 2029 Bærum, Norja 81 Marcus Valkvæ Erevik L KH / VLH 2024+1 Asker, Norja 85 Michael Haga (A) L KH / VLH 2027 Asker, Norja 88 Sander Wold L KH / VLH 2025 Asker, Norja 93 Thomas Valkvæ Olsen R LH 2025 Asker, Norja Markus Modigs L LH 2025 Vimmerby, Ruotsi === Joukkueenjohto === * Päävalmentaja: Roy Johansen * Apuvalmentaja: Morten Ask * Maalivahtivalmentaja: Fredrik Mikko * Videovalmentaja: Mats Hildisch * Fysiikkavalmentaja: Martin Slåtten * Huoltopäällikkö: Martin Conradsson * Huoltopäällikkö: Tommy Granaas Lähde: EliteProspectshttps://www.eliteprospects.com/team/175/frisk-asker Viitattu 9.1.2022. == Päävalmentajat == * Barry Smith 1984–1986 * Henri Hamberg 1996–1998 * Serge Boisvert 1998–2003 * Ulf Weinstock 2003–2004 * Jan Votruba 2004–2005 * Esa Tikkanen 2005–2006 * Patrik Ross 2006–2007 * Sune Bergman 2008–2010 * Mats Lusth 2010–2012 * Sune Bergman 2012– == NHL-pelaajat == * Chris Allen * Marc Chouinard * René Corbet * Jonas Johansson * Jeff Norton * Mats Zuccarello == Lähteet == == Aiheesta muualla == * Viralliset kotisivut Luokka:Asker Luokka:Fjordkraft-ligaenin seurat
Voivodikunta

Voivodikunta () on sekä valtion aluehallinnon että alueellisen itsehallinnon yksikkö. Provinssia, lääniä tai herttuakuntaa vastaavaa voivodikuntaa on perinteisesti hallinnut tai johtanut voivodi. Useat Itä-Euroopan valtiot ovat historiansa aikana jakaneet maansa voivodikuntiin. Näitä olivat Romania (voievodat), Unkari (vajdaság), Liettua (vaivadija), Latvia, Venäjä ja Serbia (vojvodina, vojvodstvo tai vojvodovina). Myös esimerkiksi Valko-Venäjällä oli voivodikuntajako alueen kuuluessa Liettuan suuriruhtinaskuntaan (1200–1700-luvuilla). Voivodikunta termin tilalla on asiayhteydestä riippuen käytetty myös muita aluehallintoa kuvaavia termejä. Voivodikunnat ovat yhä käytössä Puolassa, jossa ne jakaantuvat piirikuntiin (powiat) ja kuntiin (gmina). == Katso myös == * Puolan voivodikunnat * Vojvodina, Serbian pohjoisosan itsehallinnollinen maakunta == Aiheesta muualla == * Puolan suurlähetystön verkkosivut: Paikallishallinto Luokka:Paikallishallinto
Skjolden

Skjolden on kylä Lusterin kunnassa Sognin ja Fjordanen läänissä Norjassa. Kylä sijaitsee Lustrafjord-vuonon pohjukassa. Kylässä toimivat muun muassa kirjasto, bensiiniasema, lääkäri, hotelli, kauppoja ja autokorjaamo. Mørkridselva- ja Fortunselva-joet laskevat Skjoldenissa Lustrafjordiin. Riksveg 55 -tie kulkee kylän läpi. Kylästä on matkaa Fortuniin neljä kilometriä, Lomiin 82 kilometriä, Mørkridiin viisi kilometriä ja Sogndaliin 52 kilometriä. Itävaltalais-englantilainen filosofi Ludwig Wittgenstein asettui myöhään syksyllä 1913 asumaan kylään. Kesäkuussa 1914 hän poistui mutta palasi lukuisia kertoja kylään myöhemmin. Wittgenstein myös alkoi rakentaa taloa Skjoldeniin ennen lähtöään. Talo valmistui lähdön jälkeen. == Lähteet == == Aiheesta muualla == *Skjolden.com Luokka:Norjan kylät Luokka:Luster
Epäviralliset painin Euroopan-mestaruuskilpailut 1902

Epäviralliset painin Euroopan-mestaruuskilpailut 1902 järjestettiin Haagissa, Alankomaissa. Kyseessä olivat kaikkien aikojen toiset epäviralliset painin EM- kilpailut. Kisoissa painittiin kreikkalais-roomalaisessa painissa yhdessä sarjassa ilman erillisiä painoluokkia. ==Mitalistit== ===Kreikkalais- roomalainen paini=== Sarja Kultaa Hopeaa Pronssia Avoin sarja Hans Heinrich Egeberg J. Koelink A. Kok ==Mitalitaulukko== 1 1 0 0 1 2 0 1 1 2 ==Lähteet== *FILA:n tietokanta 1902 Luokka:1902 Luokka:Haagin urheilu
Epäviralliset painin Euroopan-mestaruuskilpailut 1903

Epäviralliset painin Euroopan-mestaruuskilpailut 1903 järjestettiin Rotterdamissa, Alankomaissa helmikuun alussa. Kisat olivat kaikkien aikojen kolmannet epäviralliset painin EM-kilpailut. Kisoissa painittiin kreikkalais- roomalaisessa painissa yhdessä sarjassa ilman erillisiä painoluokkia. ==Mitalistit== ===Kreikkalais-roomalainen paini=== Sarja Kultaa Hopeaa Pronssia Avoin sarja Gustav Frištenský Hans Heinrich Egeberg Joseph Plombe ==Mitalitaulukko== 1 1 0 0 1 2 0 1 0 1 3 0 0 1 1 ==Lähteet== *FILA:n tietokanta 1903 Luokka:Vuoden 1903 urheilu Luokka:Rotterdamin urheilu
Harpina

Harpina () oli kreikkalaisessa mytologiassa najadi ja jokijumala Asopoksen ja Metopen tytär. Pausaniaan ja Diodoros Sisilialaisen mukaan Ares makasi hänen kanssaan Pisassa. Suhteen seurauksena syntyi Oinomaos, josta tuli myöhemmin kaupungin kuningas.Pausanias: Periegesis tes Hellados ('Kreikan kuvaus') 5.22.6 (engl. käännös).Diodoros Sisilialainen: Historian kirjasto 4.73.1 (engl. käännös). Oinomaos perusti äitinsä nimeä kantavan kaupungin Harpinates- joen varrelle lähelle Olympos-vuorta.Pausanias: Periegesis tes Hellados ('Kreikan kuvaus') 6.21.8 (engl. käännös). == Lähteet == Luokka:Najadit el:Άρπινα (αρχαία πόλη)
Epäviralliset painin Euroopan-mestaruuskilpailut 1904

Epäviralliset painin Euroopan-mestaruuskilpailut 1904 järjestettiin Amsterdamissa, Alankomaissa tammikuun lopulla. Kisoissa painittiin kreikkalais-roomalaisessa painissa yhdessä sarjassa ilman erillisiä painoluokkia. ==Mitalistit== ===Kreikkalais-roomalainen paini=== Sarja Kultaa Hopeaa Pronssia Avoin sarja J. Ploeger Joseph Plombe J. Koelink ==Mitalitaulukko== 1 1 0 1 2 2 0 1 0 1 ==Lähteet== *FILA:n tietokanta 1904 Luokka:Vuoden 1904 urheilu Luokka:Amsterdamin urheilu
Bo Hamburger

Bo Hamburger (s. 24. toukokuuta 1970 Frederiksberg) on entinen tanskalainen maantiepyöräilijä, joka kilpaili ammattilaisena vuosina 1991–2006. Hamburger saavutti hopeaa vuoden 1997 maantiepyöräilyn MM-kilpailujen maantieajossa San Sebastiánissa. Hän sai saman ajan kuin kilpailun voittanut Laurent Brochard.Road Cycling World Championships 1997 at San Sebastián (spa) Men: Road Race Sports123.com Seuraavana vuonna hän voitti La Flèche Wallonne -klassikon kuuden sekunnin erolla Frank VandenbrouckeenRoad Cycling Men: La Flèche Wallonne (bel) 1998 Sports123.com . Ranskan ympäriajossa hän voitti 1994 kahdeksannen etapin ja piti vuonna 1998 kokonaiskilpailun johtajan maillot jaune -paitaa kolmannen etapin jälkeenRoad Cycling Men: Tour de France Stages Sports123.com. Hamburger jäi kiinni EPO-hormonin käytöstä vuonna 2001, mutta sai vapauttavan tuomion, koska B-näytteessä arvot olivat sallitun puolella, vaikkakin keskiarvoa korkeammat. Marraskuussa 2007 julkaistussa elämäkerrassaan Den største pris - en cykelrytters bekendelser hän myönsi käyttäneensä EPOa vuosina 1995–1997. == Saavutuksia == ;1991 :Maantiepyöräilyn MM-kilpailut, maantieajossa 15. ;1992 :Lombardian ympäriajo, kahdeksas ;1994 :Ranskan ympäriajo, kokonaiskilpailussa 20., nuorten kilpailussa kolmas, voitto etapilla 8, kolmas etapilla 21 :Hofbräu cup, mäkikilpailun voitto :Leeds Classic, kolmas ;1995 :Tanskan ympäriajo, kokonaiskilpailussa toinen, voitto etapilla 3 a :Ranskan ympäriajo, kokonaiskilpailussa 17., nuorten kilpailussa toinen :Katalonian ympäriajo, kokonaiskilpailussa viides ;1996 :Espanjan ympäriajo, toinen etapilla 18 :Katalonian ympäriajo, kokonaiskilpailussa kuudes :Ranskan ympäriajo, kokonaiskilpailussa 13. ;1997 :Katalonian ympäriajo, voitto etapilla 7 :Maantiepyöräilyn MM-kilpailut, maantieajossa hopeaa ;1998 :La Flèche Wallonne, voitto :Baskimaan ympäriajo, voitto etapilla 2 :Vuelta a la Comunidad Valenciana, kokonaiskilpailussa toinen, voitto etapilla 2 :Välimeren ajo, kokonaiskilpailussa toinen :Critérium International, kokonaiskilpailussa kolmas :Amstel Gold Race, viides :Ranskan ympäriajo, kokonaiskilpailussa 15. ;2000 :Tanskan mestaruus, maantieajo :Pariisi–Nizza-ajo, voitto etapilla 4 :Rheinland-Pfalz Rundfahrt, voitto etapilla 4 :Grand Prix de Fourmies, kolmas :Maantiepyöräilyn MM- kilpailut, maantieajossa kuudes ;2004 :Giro della Liguria, voitto etapilla 2 == Lähteet == *Esittely www.cyclingarchives.com-sivustolla *Saavutukset trap- friis.dk-sivustolla === Viitteet === Luokka:Tanskalaiset maantiepyöräilijät Luokka:Vuonna 1970 syntyneet Luokka:Elävät henkilöt
Epäviralliset painin Euroopan-mestaruuskilpailut 1905

Epäviralliset painin Euroopan-mestaruuskilpailut 1905 järjestettiin Amsterdamissa, Alankomaissa tammikuun lopulla. Kilpailut käytiin Amsterdamissa toisen kerran peräkkäin. Kisoissa painittiin kreikkalais-roomalaisessa painissa yhdessä sarjassa ilman erillisiä painoluokkia. ==Mitalistit== ===Kreikkalais-roomalainen paini=== Sarja Kultaa Hopeaa Pronssia Avoin sarja Frantz Blonner Willy Diesner W. Thiel ==Mitalitaulukko== 1 Saksa 1 1 1 3 ==Lähteet== *FILA:n tietokanta 1905 Luokka:Vuoden 1905 urheilu Luokka:Amsterdamin urheilu
John Lennon/Plastic Ono Band

John Lennon/Plastic Ono Band on John Lennonin albumi vuodelta 1970. Se oli hänen ensimmäinen albuminsa The Beatlesin hajoamisen jälkeen. Ennen The Beatlesin virallista hajoamista Lennon oli julkaissut kolme kokeellista sooloalbumia Yoko Onon kanssa ja livealbumin Live Peace In Toronto 1969. Albumi nauhoitettiin samanaikaisesti Yoko Onon sooloalbumin Yoko Ono/Plastic Ono Band kanssa. Albumin kappaleet käsittelevät monia eri asioita. Kappale "Mother" liittyy Lennonin vanhempien menetykseen ja "Working Class Hero" luokkajaon arvosteluun. Kappaleessa "God" Lennon luettelee runsaasti asioita, joihin hän ei usko (muun muassa Jeesus, Buddha ja Beatles), ja ilmoittaa että hän uskoo ainoastaan itseensä ja vaimoonsa Yoko Onoon. Kappale päättyy lauseeseen "The dream is over". == Kappaleet == Kaikki kappaleet on kirjoittanut John Lennon # "Mother" - 5:34 # "Hold On" - 1:52 # "I Found Out" - 3:37 # "Working Class Hero" - 3:48 # "Isolation" - 2:51 # "Remember" - 4:33 # "Love" - 3:21 # "Well Well Well" - 5:59 # "Look At Me" - 2:53 # "God" - 4:09 # "My Mummy's Dead" - 0:49 == Kokoonpano == * John Lennon: soolokitara, piano, koskettimet, laulu, tuottaminen * Klaus Voormann: bassokitara * Ringo Starr: rummut * Billy Preston: piano kappaleessa "God" * Phil Spector: piano kappaleessa "Love", tuottaminen * Alan White: rummut (ainoastaan CD-version bonusraidoilla) * Yoko Ono: tuottaminen * Mal Evans Luokka:Vuoden 1970 esikoisalbumit Luokka:John Lennonin albumit
Kalsiumnitraatti

Kalsiumnitraatti on epäorgaaninen yhdiste, jonka kemiallinen kaava on Ca(NO3)2. Kalsiumnitraatti esiintyy värittöminä - valkoisina kiteinä, jotka imevät kosteutta ilmasta (hygroskooppinen aine) ja esiintyy luonnossa kalsiumnitraatin tetrahydraattimuodossa (Ca(NO3)2*4H2O, CAS-numero 13477-34-4). Sitä käytetään lannoitteissa, pyrotekniikassa ja muiden yhdisteiden valmistukseen. Kalsiumnitraatista käytetään myös nimiä kalsiumdinitraatti, kalsium(II)nitraatti ja erityisesti lannoitteena kalkkisalpietari. ==Tuottaminen== Kalsiumnitraatin teollinen tuotanto alkoi Notoddenissa Norjassa vuonna 1905. Sitä tuotetaan kalkkikiven tai liidun ja typpihapon välisellä reaktiolla. :CaCO3 \+ 2 HNO3 → Ca(NO3)2 \+ CO2 \+ H2O ==Lähteet== ==Aiheesta muualla== * Luokka:Kalsiumyhdisteet Luokka:Nitraatit